CELEX: 62007CJ0016
Language: et
Date: 2008-10-09
Title: Euroopa Kohtu otsus (neljas koda), 9. oktoober 2008. # Marguerite Chetcuti versus Euroopa Ühenduste Komisjon. # Apellatsioonkaebus - Avalik teenistus - Institutsioonisisene konkurss - Kandidatuuri tagasilükkamine - Konkursile lubamise tingimused. # Kohtuasi C-16/07 P.

EUROOPA KOHTU OTSUS (neljas koda)
      9. oktoober 2008
      Kohtuasi C‑16/07 P
      Marguerite Chetcuti
      versus
      Euroopa Ühenduste Komisjon 
      Apellatsioonkaebus – Avalik teenistus – Institutsioonisisene konkurss – Kandidatuuri tagasilükkamine – Konkursile lubamise tingimused
      Ese:      Apellatsioonkaebus Euroopa Ühenduste Esimese Astme Kohtu 8. novembri 2006. aasta otsuse peale kohtuasjas T‑357/04: Chetcuti
         vs. komisjon (kohtulahendite kogumikus veel avaldamata), milles nõutakse nimetatud otsuse tühistamist.
      
      Otsus: Jätta apellatsioonkaebus rahuldamata.
      
      Kokkuvõte
      1.        Ametnikud – Muude teenistujate teenistustingimused – Ajutine teenistuja – Abiteenistuja – Eristamise kriteerium
      (Muude teenistujate teenistustingimused, artiklid 2 ja 3)
      2.        Ametnikud – Töölevõtmine – Institutsioonisisene konkurss – Osalemise õiguse laiendamine abiteenistujatele – Kohustus – Puudumine
      1.        Personalieeskirjade ja muude teenistujate teenistustingimuste sätetest tulenevalt on ühelt poolt abiteenistujate ning teiselt
         poolt ametnike ja ajutiste teenistujate haldusliku staatuse, töölevõtmise nõuete ja töösuhte sõlmimise tingimuste vahel erinevused.
         Nendest erinevustest nähtuvalt ei võeta abiteenistujaid tööle alaliste ülesannete täitmiseks ühenduste institutsioonides.
         Vastupidi, abiteenistuja lepingu eritunnuseks on tema teenistussuhte ajaline ajutisus, arvestades seda, et sellist lepingut
         võib kasutada ainult ajutise asendamise tagamiseks või ajutiste või erivajadusest tingitud või täpsemalt määratlemata haldusülesannete
         täitmise võimaldamiseks. Abiteenistujad moodustavad seega teenistujate erikategooria, kes täidavad neid tööle võtnud institutsioonide
         erivajadusi.
      
      2.        Ehkki ametisse nimetaval asutusel on personalieeskirjade ja muude teenistujate teenistustingimuste ülesehitust ja eesmärki
         arvestades õigus lubada abiteenistujaid institutsioonisisesele konkursile, ei ole ta siiski kohustatud lubama sisekonkursile
         kõiki tema teenistuses olevaid isikud. Selline kohustus võib riivata ühenduse institutsioonide ulatuslikku kaalutlusõigust,
         mis neile oma asutuste töö korraldamisel, eelkõige konkursitingimuste ja ‑korra määramisel teenistuse huvides on antud.